Bhâsa Madhurâ

Bhâsa Madhura iyâ arèya bhâsa sè èkacator bi' orèng Madhurâ. Bânnya'na panotor bhâsa Madhurâ ra-kèra bâḍâ 14 juta orèng, sè ètotorraghi è Polo Madhurâ, paddhu tèmor Jhâbâ Tèmor otabâ sè èkoca' Daerah Tapal Kuda ḍâri Pasuruwan, Probolinggo, Situbândâ, Bândâbâsa, Lomajhâng, bân Banyuwangi, Kapolowan Masalembo, kangsè Polo Kalimantan. Bhâsa Kangèyan makkè sabhungka bi' bhâsa Madhurâ tapè èyangghep bhâsa dhibi'.

È Polo Kalimantan, maghârsarè Madhurâ palèng bânnya' è Sambas, Pontianak, Bengkayang, bân Ketapang, Kalimantan Bârâ'. Dhinèng è Kalimantan Tengnga, bânnya' sè neptep è Kotawaringin Tèmor, Palangkaraya, bân Kapuas. Tapè ana' potona è lahèr è ḍissa' ella ta' bisa abhâsa Madhurâ polè.

Fonologi 
Bhâsa Madhurâ anḍi'  6 monyè keccap, 31 ta' keccap, bân 3 marduwânè.

Keccap 
Keccap è ḍâlem bhâsa Madhurâ è antarana /a/, /i/ /u/, /ɛ/, /ə/ otabâ /ɤ/, bân /ɔ/. 

Kaennem keccap ghellâ' anḍi' alofon antarana:

 Keccap /i/ anḍi' tello' alofon, iyâ arèya [i], [I], bân [ĩ]:
 Keccap /i/ lomrana èyoca'aghi [i]; 

Bhângsa:Bhâsa